OzLabs/hebrew-wiki-articles huggingface dataset:
קלוד ג'ורג' בווס-ליון, רוזן סטראטמור וקינגהורן הארבעה-עשר

קלוד ג'ורג' בווס-ליון, רוזן סטראטמור וקינגהורן הארבעה-עשר (באנגלית: Claude George Bowes-Lyon, 14th and 1st Earl of Strathmore and Kinghorne; 14 במרץ 1855 - 7 בנובמבר 1944), היה אביה של אליזבת, המלכה האם וסבה של אליזבת השנייה, מלכת הממלכה המאוחדת.

==ביוגרפיה==
קלוד ג'ורג' נולד בלונדון ב-14 במרץ 1855, לקלוד בווס-ליון, רוזן סטראטמור וקינגהורן השלושה-עשר ולפרנסיס בווס-ליון, רוזנת סטראטמור וקינגהורן, בתו של אוסוולד סמית מבלנדון הול. קלוד התחנך באיטון קולג', ובשנת 1876 התגייס לצבא הבריטי, ושירת 6 שנים ברגימנט משמר החיים ה-2. לאחר מכן שירת קלוד בצבא הטריטוריאלי, ושימש כקולונל של כבוד בגדוד 4/5 של רגימנט המשמר השחור.

ב-16 בפברואר 1904 מת אביו קלוד בווס-ליון, רוזן סטראטמור וקינגהורן השלושה-עשר, וקלוד ירש את התואר "רוזן סטראטמור וקינגהורן" ואת נחלותיו הנרחבות של אביו באנגליה ובסקוטלנד. קלוד עסק הרבה ביערנות, וטיפח באופן אישי את אחוזותיו, תוך שהוא משתתף פיזית בעבודת האדמה.

במהלך מלחמת העולם הראשונה, שבה נהרג בנו פרגוס, אחוזת המשפחה בגלמיס נהפכה בשנות המלחמה לבית חולים שדה עבור חיילים פצועים.

בשנת 1923 התחתנה בתו אליזבת עם אלברט, דוכס יורק, ובעקבות כך קיבל קלוד את התואר אביר הצלב הגדול של המסדר הוויקטוריאני המלכותי, וכעבור 5 שנים מונה לאביר מסדר הדרדר. בשנת 1936 התפטר אדוארד השמיני, מלך הממלכה המאוחדת מתפקידו, ובעקבות כך הוכתר חתנו של קלוד כג'ורג' השישי, מלך הממלכה המאוחדת עד מותו בשנת 1952. בשנת 1937 קיבל קלוד תואר אצולה אנגלי, מה שהתיר לו לשבת בבית הלורדים. לאחר מות אביה, הוכתרה בתו של ג'ורג' השישי למלכת הממלכה המאוחדת, וקלוד קיבל את התואר אביר מסדר הבירית.

בהמשך חייו הפך קלוד לחירש, וב-7 בנובמבר 1944 מת כתוצאה מברונכיטיס, ואת תוארו ירש בנו פטריק בווס-ליון, רוזן סטראטמור וקינגהורן החמישה-עשר.

==משפחתו==
ב-16 ביולי 1881 התחתן קלוד עם ססיליה קוונדיש-בנטינק, בתם של צ'ארלס קוונדיש-בנטינק ולואיז קוונדיש-בנטינק, ממנה היו לו 10 ילדים:
* ויולט בווס-ליון (1882–1893)
* מרי אלפינסטורן, ליידי אלפינסטורן (1883–1961)
* פטריק בווס-ליון, רוזן סטראטמור וקינגהורן החמישה-עשר (1884–1949)
* ג'ון בווס-ליון (1886–1930)
* אלכסנדר פרנסיס בווס-ליון (1887–1911)
* פרגוס בווס-ליון (1889–1915)
* רוז לויסון-גוואר, רוזנת גראנוויל (1890–1967)
* מייקל בווס-ליון (1893–1953)
* אליזבת, המלכה האם (1900–2002)
* דייוויד בווס-ליון (1902–1961)

בשנת 1987 נחשף כי שתי בנותיו של ג'ון בווס-ליון, נריסה וקתרין היו רשומות כמתות במהדורת 1963 של Burke's Peerage - רישום בתי האצולה של הממלכה המאוחדת. אך בפועל סבלו ממחלה תורשתית ומקשיי למידה וגרו כל חייהן בבית חולים פסיכיאטרי. בטרמינולוגיה של התקופה, שתיהן סווגו כ-"imbeciles", ואף אחת מהן לא למדה לדבר. נריסה נפטרה בשנת 1986, בת 66, כשרק צוות בית החולים השתתף בהלוויה, ואילו קתרין נפטרה בשנת 2014, בת 86. על פי סרט תיעודי משנת 2011 על האחיות, "בני הדודים המוסתרים של המלכה" (The Queen's Hidden Cousins), ששודר על ידי ערוץ 4, לאורך כל תקופת שהותם בבית החולים, אין שום תיעוד שאיש ממשפחת בווס-ליון או ממשפחת המלוכה ביקרו את האחיות, אף על פי שדודתם, המלכה האם, הייתה פטרונית של Mencap (ארגון צדקה לאנשים עם לקויות למידה).

==אילן יוחסין==

==קישורים חיצוניים==

* 

==הערות שוליים==

קטגוריה:מסדר הבירית: אבירים וגבירות
קטגוריה:אבירים וגבירות של מסדר הדרדר

קטגוריה:בריטים שנולדו ב-1855
קטגוריה:בריטים שנפטרו ב-1944
ססיליה בווס-ליון, רוזנת סטראטמור וקינגהורן

ססיליה בווס-ליון, רוזנת סטראטמור וקינגהורן (באנגלית: Cecilia Bowes-Lyon, Countess of Strathmore and Kinghorne; 11 בספטמבר 1862 - 23 ביוני 1938), הייתה אמה של אליזבת, המלכה האם וסבתה של אליזבת השנייה, מלכת הממלכה המאוחדת.

==ביוגרפיה==
ססיליה נולדה בלונדון ב-11 בספטמבר 1862, לצ'ארלס קוונדיש-בנטינק וללואיז קוונדיש-בנטינק, בתו של אדווין בארנבי. ב-16 ביולי 1881 התחתנה ססיליה עם קלוד ג'ורג' בווס-ליון, רוזן סטראטמור וקינגהורן הארבעה-עשר, ממנו היו לה 10 ילדים. היא נודעה כמארחת חברותית, ופסנתרנית מוכשרת. ססיליה עיצבה את גני המשפחה, והעדיפה חיי משפחה שקטים.

במהלך מלחמת העולם הראשונה, שבה נהרג בנה פרגוס, אחוזת המשפחה בגלמיס נהפכה בשנות המלחמה לבית חולים שדה עבור חיילים פצועים, וססיליה טיפלה בהם במסירות עד שנפלה למשכב. ססיליה חלתה בסרטן, ובשנת 1921 עברה כריתת רחם, ועד מאי 1922 הייתה בתהליכי החלמה.

בשנת 1923 התחתנה בתה אליזבת עם אלברט, דוכס יורק, ובשנת 1936 התפטר אדוארד השמיני, מלך הממלכה המאוחדת מתפקידו, ובעקבות כך הוכתר חתנה כג'ורג' השישי, מלך הממלכה המאוחדת.

באפריל 1938 עברה ססיליה התקף לב במהלך חתונת נכדתה אן בווס-ליון לתומאס, וייקונט אנסון, וכעבור חודשיים ב-23 ביוני 1938 מתה ססיליה.

==משפחתה==
ב-16 ביולי 1881 התחתנה ססיליה עם קלוד ג'ורג' בווס-ליון, רוזן סטראטמור וקינגהורן הארבעה-עשר, ממנו היו לה 10 ילדים:
* ויולט בווס-ליון (1882–1893)
* מרי אלפינסטורן, ליידי אלפינסטורן (1883–1961)
* פטריק בווס-ליון, רוזן סטראטמור וקינגהורן החמישה-עשר (1884–1949)
* ג'ון בווס-ליון (1886–1930)
* אלכסנדר פרנסיס בווס-ליון (1887–1911)
* פרגוס בווס-ליון (1889–1915)
* רוז לויסון-גוואר, רוזנת גראנוויל (1890–1967)
* מייקל בווס-ליון (1893–1953)
* אליזבת, המלכה האם (1900–2002)
* דייוויד בווס-ליון (1902–1961)

==אילן יוחסין==

==קישורים חיצוניים==

* 

קטגוריה:רוזנים בריטים
קטגוריה:רוזנות (נשים)
קטגוריה:ילידות 1862
קטגוריה:בריטיות שנפטרו ב-1938
קטגוריה:בריטים שנפטרו ב-1938
הארטלי פראר

הָארְטְלי טראוֶורְס פֶרָאר (באנגלית: Hartley Travers Ferrar 28 בינואר 1879 - אפריל 1932) היה גאולוג, שנלווה למשלחת דיסקברי, המשלחת הראשונה לאנטארקטיקה של קפטן סקוט.

== חייו ==
פראר נולד סמוך לדבלין, אירלנד, בן לאדגר פראר, פקיד בנק, ומרי הולמס פראר.

בגיל צעיר עבר עם משפחתו לדרום אפריקה, שם למד בבית ספר סמוך לקייפטאון. הוא נשלח לאנגליה להמשך לימודיו בתיכון ואחר התקבל לסידני סאסקס קולג' בקיימברידג', שם למד גאולוגיה. הוא הצטיין בספורט. עם סיום לימודיו הוצעה לו משרת גאולוג במשלחת הראשונה של קפטן סקוט לאנטארקטיקה, והוא היה לחבר הצעיר ביותר בסגל המדעי.

פראר הפליג דרומה על ספינת המחקר "דיסקברי" וכשהספינה עגנה בניו זילנד, הכיר שם את מי שתהיה לאשתו, גלדיס אנדרסון. מניו זילנד המשיכה הספינה דרומה ומצאה מעגן מתאים במצר מקמרדו שבים רוס - המשלחת תעשה במקום זה שני חורפים, לאחר שהספינה קפאה בקרח ולא הצליחה להשתחרר ממנו בקיץ הראשון. פראר השתתף באופן פעיל בחקר המקום ובניהול מחקרים מדעיים (כגון מדידת מליחות מי הים) לצד מחויבותו העיקרית לביצוע סקר גאולוגי. הוא הצטרף, עם אחרים, לארנסט שקלטון ואדוארד אדריאן וילסון במסעות מזחלות, ובקיץ האנטארקטי של 1903 יצא למסע התגליות הגדול שלו אל ההרים המערביים של ארץ ויקטוריה. הוא הגיע במסעו אל קרחון טיילור העליון ומצא מרבצי פחם בגובה 2,400 מ'. כמו כן אפיין שכבה רחבת-ידיים של אבן-חול המצויה בחבל ארץ זה, וזו נודעה במשך כשכבת פראר או רובד קבוצת-על ביקון. קרחון פראר נקרא על שמו, ושלא במתכוון גילה את המאובנים הראשונים שנמצאו על מה שהיה מוכר אז כיבשת אנטארקטיקה. אחת מדגימות הסלע הרבות שהובאו אל המוזיאון להיסטוריה של הטבע (לונדון) נבקעה בידי וילפרד נורנמן אדוארדס בשנת 1928, ובתוכה נמצאו שני עלים מאובנים של גלוסופטריס אינדיקה. פראר חזר עם ה"דיסקברי" בשנת 1904 והקדיש את השנה הבאה לכתיבת הדו"ח הגאולוגי של המשלחת. לאחר זאת התמנה לסקר גאולוגי במצרים, שם עבד עד פרוץ מלחמת העולם הראשונה, אז החזיר את משפחתו לניו זילנד. הוא חזר לשרת בגדוד קנטרברי הראשון בפלשתינה-א"י, שם עבד בעיקר בסקרים אוויריים ובמודיעין.

אחרי המלחמה התקבל לעבודה בסקר הגאולוגי של ניו זילנד וביצע עבודת-שדה מקיפה הן באי הצפוני והן בדרומי של המדינה. בתקופת עבודתו שם קיבל את תואר הדוקטור. הוא מת בוולינגטון לאחר ניתוח בשנת 1932. כאות הוקרה נקראה על שמו פסגת פראר ב"רכס העננים" של האי הדרומי. מזכרות שונות ממסעותיו בקוטב שמורות, יחד עם תצלומים שלו כספורטאי בימי הלימודים, במכון סקוט לחקר הקוטב בקיימברידג', במוזיאון קנטרברי בכרייסטצ'רץ' בניו זילנד וב"דיסקברי" עצמה בדאנדי שבסקוטלנד.

==הערות שוליים==

קטגוריה:גאולוגים בריטים
קטגוריה:מגלי ארצות בריטים
קטגוריה:אנטארקטיקה: מגלי היבשת
קטגוריה:בריטים שנולדו ב-1879
קטגוריה:בריטים שנפטרו ב-1932
F89 DKW

דגם F89 DKW
דגם F89 DKW, מבט לתא הנהג
דגם F89 DKW
דגם F89 DKW, סטיישן
דגם " L F89 DKW "Schnelllaster, ואן 
דגם " L F89 DKW "Schnelllaster, טנדר, שנת 1955 
 F89 DKW (קרויה גם (Meisterklasse) היא מכונית סופרמיני אשר יוצרה על ידי חברת DKW וחברת Auto Union בין השנים 1959–1954.

על אותה שלדה של ה-"F89 DKW" נבנה טנדר קל, באמצעות מנוע זהה. ("L F89 DKW "Schnelllaster)

ה-"Meisterklasse" פירושו מאנגלית: כיתת אמן.

==דגמי F89 DKW==

* 2 דלתות סלון
* 3 דלתות סטיישן (דלת אחורית - החלון האחורי מורם כלפי מעלה)
* 2 דלתות קבריולה
* ואן "L F89 DKW "Schnelllaster (משנת 1953)
* טנדר "L F89 DKW "Schnelllaster (משנת 1953)

== F89 DKW נתונים טכניים ומידות==

* מנוע 2 צילינדרים, 2 פעימות, 684 סמ"ק המפיק 17 כ"ס
* מנוע קרור מים
* קרבורטור יחיד Solex
* מהירות שיא - 100 קמ"ש
* תמסורת ידנית 3 מהירויות
* תמסורת ידנית 4 מהירויות (אופציונלית לאחר 1953)

===מידות גרסת 2 דלתות סלון===

* אורך הרכב - 4,200 מ"מ
* גובה - 1,450 מ"מ
* רוחב - 1,600 מ"מ
* בסיס גלגלים - 2,350 מ"מ
* משקל - 860 ק"ג

===מידות גרסת 3 דלתות סטיישן===

(יוצר משנת 1953)
* אורך הרכב -4,055 מ"מ
* גובה - 1,555 מ"מ
* רוחב - 1,520 מ"מ
* בסיס גלגלים - 2,450 מ"מ
* משקל - 900 ק"ג
* עד מרץ 1953 היה שימוש נרחב בעץ - בעיקר בחלק האמצעי והאחורי של הרכב

==ראו גם==
* F1 DKW
* F4 DKW
* F7 DKW
* DKW Schnellaster
* DKW מונזה
* DKW ג'וניור
* F102 DKW
* אאודי

== קישורים חיצוניים ==

קטגוריה:מכוניות סופרמיני
קטגוריה:דגמי מכוניות שהושקו ב-1950
קטגוריה:רכבי DKW
קטגוריה:כלי רכב גרמניים
ויל קלייבורן

ויליאם דיילן "ויל" קלייבורן (, נולד ב-17 במאי 1990) הוא כדורסלן אמריקאי המשחק בעמדת הסמול פורוורד בקבוצת וירטוס בולוניה, המתמודדת בליגת העל האיטלקית וביורוליג. גובהו 2.01 מטרים.

== קריירה ==
קלייבורן למד ושיחק בשלוש אוניברסיטאות - מכללה קהילתית מרשלטאון, אוניברסיטת יוטה ואוניברסיטת המדינה של איווה.

בשנת 2013 חתם קלייבורן על חוזה לשנתיים בקבוצת רטיופארם אולם מליגת העל הגרמנית.

ב-2015 חתם בהפועל חולון, ובעונת הוביל את קלעי ליגת העל הישראלית עם 20.9 נקודות בממוצע למשחק ולאחר מאמצים רבים השאיר אותה בליגת העל.

לקראת עונת חתם בדרושפאקה מליגת העל הטורקית, אותה אימן דייוויד בלאט. בסיום העונה עבר לצסק"א מוסקבה בעונת 2018/19 הוביל את צסק"א לזכייה ביורוליג, תוך כדי זכייה בתואר השחקן המצטיין של הפיינל 4, בעונת 2019/20 נפצע וחזר עונה לאחר מכן.

לקראת עונת 2024/2025 סיכם בוירטוס בולוניה מליגת העל האיטלקית אותה מאמן לוקה באנקי.

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת יוטה
קטגוריה:כדורסלני אוניברסיטת המדינה של איווה
קטגוריה:כדורסלני רטיופארם אולם
קטגוריה:כדורסלני הפועל חולון
קטגוריה:כדורסלני דרושפאקה
קטגוריה:מלך הסלים של ליגת העל בכדורסל
קטגוריה:כדורסלני צסק"א מוסקבה
קטגוריה:מישיגן: כדורסלנים
קטגוריה:אמריקאים שנולדו ב-1990
קטגוריה:דטרויט: כדורסלנים
סאלי ייטס

סאלי קוויליאן ייטס (באנגלית: Sally Quillian Yates; נולדה ב-20 באוגוסט 1960) היא משפטנית אמריקאית, אשר כיהנה כתובעת הכללית בפועל של ארצות הברית וכמשנה לתובעת הכללית תחת נשיא ארצות הברית ברק אובמה, בתקופת כהונתה של לורטה לינץ'.

ייטס הועברה מתפקידה על ידי הנשיא דונלד טראמפ לאחר שהורתה לעובדי מחלקת המשפטים שלא להגן בבתי המשפט על צו נשיאותי 13769 שהוציא טראמפ, האוסר זמנית על כניסת תושבי מדינות מוסלמיות מסוימות להיכנס לארצות הברית.

==ביוגרפיה==
ייטס נולדה באטלנטה שבג'ורג'יה, בת לשופט בבית המשפט לערעורים של המדינה. ב-1982 סיימה לימודי תואר ראשון בעיתונאות באוניברסיטת ג'ורג'יה וב-1986 קיבלה תואר במשפטים מאוניברסיטה זו. היא עבדה כעורכת דין במשרד פרטי וב-1989 החלה לעבוד בפרקליטות הפדרלית של המחוז הצפוני של ג'ורג'יה, בה עבדה 26 שנים. התמחתה בטיפול בעבירות מרמה ושחיתות. כמו כן שימשה כתובעת במשפטו של הטרוריסט שהפעיל מטען חבלה באטלנטה במהלך האולימפיאדה שם ב-1996. היא התקדמה בתפקידים עד שב-2010 מונתה על ידי הנשיא ברק אובמה לפרקליטה הפדרלית של המחוז הצפוני של ג'ורג'יה. במהלך כהונתה זו מונתה לסגן יושב ראש הוועדה המייעצת לתובע הכללי של ארצות הברית.

ב-2015 מינה הנשיא אובמה את ייטס באישור הסנאט (ברוב של 12–84) למשנה לתובע הכללי של ארצות הברית - התפקיד השני בחשיבותו במחלקת המשפטים של ארצות הברית. בתפקיד זה ניסחה בין השאר מדיניות של מתן עדיפות להעמדה לדין של מנהלים על עבירות בתאגידים. בשלהי כהונת הנשיא אובמה פיקחה על הכנת המלצות לנשיא בנוגע ל-16 אלף בקשות חנינה שהוגשו לו.

===התובעת הכללית בפועל===
על פי הודעת דובר מחלקת המשפטים התבקשה ייטס בינואר 2017 על ידי אנשי ממשל טראמפ לשמש כתובעת הכללית בפועל לאחר סיום כהונת ממשל הנשיא אובמה ועד אשר יאשר הסנאט את מינויו של ג'ף סשנס על ידי טראמפ לתובע הכללי.

ב-27 בינואר הוציא הנשיא טראמפ צו נשיאותי אשר אסר באופן זמני על כניסת תושבי שבע מדינות מוסלמיות לארצות הברית. ב-30 בינואר פנתה ייטס במכתב לעובדי מחלקת המשפטים ובו כתבה:

בעקבות הוצאת המכתב האמור העביר הנשיא טראמפ ב-30 בינואר את ייטס מתפקידה כתובעת הכללית בפועל ומינה פרקליט אחר במקומה. בהודעת הבית הלבן בנדון נאמר כי ייטס "בגדה (betrayed) במחלקת המשפטים בכך שסירבה לאכוף צו משפטי המיועד להגן על אזרחי ארצות הברית."

פעולתה של ייטס זכתה לתגובות מנוגדות בארצות הברית. אחדים טענו שהיא עשתה מעשה אמיץ ונכון. אחרים סברו כי היה עליה למלא אחרי צו הנשיא או לפרוש בעצמה מתפקידה. מנהיג המיעוט הדמוקרטי בסנאט צ'אק שומר והעיתון הניו יורק טיימס השוו בין הדחת ייטס לבין "טבח מוצאי שבת" שערך הנשיא ניקסון ב-1973 וכינו אותה "טבח יום שני". העיתונאי קרל ברנסטין, מחוקרי פרשת ווטרגייט, טען שההשוואה אינה במקומה כיוון שניקסון פעל בעת שהוא עצמו היה מושא לחקירה ועל מנת לחבל בעשיית הצדק, וסבר שהנשיא טראמפ היה רשאי להעביר את ייטס מתפקידה.

ייטס נשואה ואם לשניים.

==קישורים חיצוניים==

* 
* [https://twitter.com/sallyqyates?lang=en עמוד ה-Twitter של סאלי ייטס]
* [https://www.c-span.org/person/?sallyyates צילומי טלוויזיה של סאלי ייטס], באתר רשת C-SPAN

קטגוריה:התובעים הכלליים של ארצות הברית
קטגוריה:נשיאות דונלד טראמפ: אישים
קטגוריה:משנים לתובע הכללי של ארצות הברית
קטגוריה:נשיאות דונלד טראמפ: אישים שפרשו או הודחו
קטגוריה:תובעות אמריקאיות
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
לונה מקסימוף

לונה מקסימוף (באנגלית: Luna Maximoff) היא דמות בדיונית המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Fantastic Four #240 ממרץ 1982, ונוצרה על ידי הכותב והמאייר ג'ון ביירן. 

לונה מקסימוף היא בתם של חברת משפחת המלוכה של הבלתי אנושיים קריסטליה אמקוולין ושל חבר האקס-מן פייטרו מקסימוף / קוויקסילבר, שקרויה על שם הירח בו נולדה. במקור הייתה חסרת כוחות-על. בשכתוב משנת 2015 נקבע כי אביה אינו מוטאנט, אלא קיבל את כוחותיו כתוצאה מניסויים שעבר בידי הוד התפתחותו. הוריה השאירו אותה להשגחתם של הוד התפתחותו והאנשים החדשים, הרואים בה קרובת משפחה. כאשר אביה איבד את כוחותיו בשל מעשיה של אחותו, הוא חשף את עצמו לערפילי טריגן, ולאחר מכן שכנע את לונה לחזור לכדור הארץ וחשף אותה לערפילים. הודות לחשיפה לערפילים, לונה קיבלה את היכולות לראות רגשות באופן ויזואלי, וכן לשנות, לתמרן ולהסיר אותם כרצונה.

היות שהיא לא שלטה בכוחותיה, לונה נאלצה בתחילה להרכיב משקפי שמש בכל עת. היא התלוותה לאביה לזמן מה במסעו לחידוש כוחותיהם של המוטאנטים שכוחותיהם הוסרו מהם באירועי בית אם, אך לאחר שנקלעה לקרב בין אביה לסבה לכאורה מקס אייזנהרדט/מגנטו, אביה השאיר אותה להשגחת אמה והבלתי אנושיים. דודה מקסימוס תמרן אותה לשחררו, והשתלט על אטילאן וממלכת הבלתי אנושיים. לונה הייתה נוכחת כאשר אומת הבלתי אנושיים השתלטה על אימפריית הקרי והשתקעה בעיר האלה. כאשר אביה הגיעה עם גבישי טריגן הגנובים בטענה שמתחזה מגזע הסקרול גנב אותם, לונה זיהתה כי הוא משקר ושמרה זאת בסוד מתוך אהבה. כאשר אביה התוודה בפני העולם על מעשיו, היא הייתה גאה בו, ואמרה לו שהרוויח את כבודה בחזרה. היא נראתה לאחרונה כתלמידה באקדמיית בראדוק.

==קישורים חיצוניים==
* [https://www.marvel.com/characters/luna-maximoff דף הדמות] באתר הרשמי של מארוול קומיקס
* [https://marvel.fandom.com/wiki/Luna דף הדמות] בפרויקט פאנדום של מארוול קומיקס

קטגוריה:גיבורי-על במארוול קומיקס
מרתון פלסטין

מרתון פלסטין הוא תחרות מרתון שנתית המתקיימת בבית לחם מאז 2013.

==התחרות==
משתתפי המרתון רצים במעגל של עשרה וחצי קילומטרים, מכיוון שלא ניתן למצוא שום מסלול בשטחי נפת בית לחם שבו יש 42 קילומטר של שליטה פלסטינית רצופה ללא מחסומים ישראלים. מסלול המרתון משתרע בתוך בית לחם. תחילת המרתון וסיומו הם בקרבת כיכר מאנגר (רחבת כנסיית המולד) שבעיר העתיקה של בית לחם והרצים חולפים ברחובותיה המרכזיים של העיר ובסמוך לאתריה העיקריים: לצפון לכיוון מחנות הפליטים עאידה ובית ג'ברין ועד חומת ההפרדה בין בית לחם וירושלים, משם פונים לדרום מערב עד אצטדיון אל-ח'דר ובחזרה (משתתפי תחרות המרתון רצים מסלול זה פעמיים). מסלול המרתון הוא קשה יחסית בגלל הסביבה ההררית ומרובת השיפועים של בית לחם, בדומה למרתון ירושלים.

ביום המרתון נערכים בעיר גם מרוץ חצי מרתון, מרוץ 10 קילומטרים ומרוצים עממיים למרחקים קצרים.

== פעילויות נוספות במרתון ==
במתחם המרתון מתקיימות בדרך כלל פעילויות ושיחות על תזונה ובריאות, לפני ואחרי המרוץ, כגון: עמדת טרמפולינות לחימום ולגמישות הגוף וסדנאות עם כדורי גמישות.

==תחרויות==
* מרתון פלסטין הראשון התקיים ב-21 באפריל 2013. במרוצים השונים השתתפו כ-700 משתתפים, מהם משתתפים מחו"ל.
* המרתון השני התקיים ב-11 באפריל 2014 בהשתתפות כ-3,000 רצים.
* המרתון השלישי התקיים ב-27 במרץ 2015 בהשתתפות כ-3,000 רצים.
* המרתון הרביעי התקיים ב-21 במרץ 2016 בהשתתפות כ-4,000 רצים.
* המרתון החמישי התקיים ב-31 במרץ 2017 בהשתתפות כ-6,000 רצים.
* המרתון השישי התקיים ב-23 במרץ 2018 בהשתתפות כ-7,000 רצים.
* המרתון השביעי התקיים ב-22 במרץ 2019 בהשתתפות מעל 8,000 רצים.

== זוכי עבר ==
מפתח:

{| class="wikitable sortable" style="text-align:center"
|-
!מספר
!שנה
!מנצח
!זמן
!מנצחת
!זמן
!הפניה
|-
|ראשון
|2013
|align=right| עבד א-נאסר עואג'נה (عبد الناصر عواجنة)
|03:09:47
|align=right| כריסטין גבלר
|03:36:37
|
|-
|שני
|2014
|align=right| אנדרס רמר ומורטן ויטפילד
|02:51:13
|align=right| פאולה אדרי 
|03:30:13
|
|-
|שלישי
|2015
|align=right| נאדר אל-מצרי 
|02:57:14
|align=right| מייבריד קריסטופירסין (Maibritt Kristoffersen)
|03:19:26
|
|-
|רביעי
|2016
|align=right| מרווין סטינקמפ 
|bgcolor=#A9F5A9|02:35:26
|align=right| אליסיה סאבדרה 
|03:30:40
|
|-
|חמישי
|2017
|align=right| מרווין סטינקמפ 
|02:51:06
|align=right| קטי דספרז 
|03:15:10
|
|-
|שישי
|2018
|align=right| יורי בלגודיר 
|02:45:56
|align=right| אנאיס קיואמנר 
|03:34:22
|
|-
|שביעי
|2019
|align=right| קוינטין גיאו 
|2:42:41
|align=right| סבטלנה סטנקו-קלימנקו 
|3:15:14
|
|}

==ראו גם==
* מרתון עזה

==קישורים חיצוניים==
*
*[https://www.palestinemarathon.org/reg-info/79.html מפת מסלול המרתון]
*

==הערות שוליים==

פלסטין
קטגוריה:הרשות הפלסטינית: ספורט
קטגוריה:בית לחם
ארון יוהנסון

ארון יוהנסון (באנגלית: Aron Jóhannsson, נולד ב-10 בנובמבר 1990) הוא כדורגלן אמריקאי ממוצא איסלנדי המשחק בעמדת החלוץ בקבוצת וואלור מליגת העל האיסלנדית. שיחק בעבר בנבחרת ארצות הברית.

יוהנסון נולד בארצות הברית לזוג הורים ממוצא איסלנדי ששהו במדינה כסטודנטים. בגיל 3 חזר עם הוריו לחיות באיסלנד.

==קריירה==
כילד החל לשחק בקבוצת הילדים של פיולניר ברייקיאוויק, בירת איסלנד. בשנת 2005 עבר לשחק בקבוצת פרייד'פליק לעונה אחת, בסיומה שב לקבוצתו הקודמת. בשנים 2007-2008 שיחק באקדמיית IMG בברנדטון, פלורידה.

בעונת 2008 ערך את הופעת הבכורה שלו בקבוצה הבוגרת של פיולניר במסגרת ליגת העל האיסלנדית. במשך שתי העונות ששיחק בקבוצה שותף ב-37 משחקים. בעונתו הראשונה הבקיע שער אחד ובעונתו השנייה בקבוצה הבקיע עוד 12 שערים וסיים את העונה כמלך השערים.

באוגוסט 2010 עבר לשחק בקבוצת אורהוס הדנית והיה שותף להעפלתה של הקבוצה לסופרליגה הדנית, הליגה הבכירה. ב-7 בנובמבר 2011, לאחר 15 שערים בהם לא הבקיע, כבש את שער הבכורה שלו בליגה. ב-27 באוגוסט 2012 הבקיע שלושער בתוך פחות מ-4 דקות, השלושער המהיר ביותר בתולדות הליגה הדנית. בהמשך המשחק הבקיע שער נוסף בניצחון 1-4 על הורסנס.

בינואר 2013 חתם בקבוצת אלקמאר. במהלך שתי העונות בהן שיחק בקבוצה הבקיע 29 שערים ב-58 משחקים בהם שותף.

באוגוסט 2015 חתם על חוזה ל-4 עונות בקבוצת ורדר ברמן תמורת 5 מיליון אירו. הוא ערך את הופעת הבכורה בליגה, כשעלה כמחליף במשחק מול קבוצת שאלקה. במהלך חודש אוקטובר הודיעה הקבוצה כי יוהנסון יעדר מספר שבועות עקב גירוי עצב הירך הימנית שלו, פגיעה שבעקבותיה עבר ניתוח. הוא ניסה לשוב ולשחק, אך במהלך חודש מרץ נודע באופן סופי כי לא ישוב למגרשים עד לסיום העונה.

הוא שב לשחק בפתיחת עונת 2016/2017. במשחק נגד בורוסיה מנשנגלדבך הורחק בכרטיס אדום לאחר, שלטענת השופט, קילל אותו. בעקבות כך הורחק משני משחקים נוספים ונקנס ב-8,000 אירו. ההרחקה, שבאה במקביל להחלפת המאמן ומינויו של אלכסנדר נורי לתפקיד הובילה לאיבוד מקומו בהרכב.

בקיץ 2019 חתם יוהנסון בהאמרבי מליגת העל השוודית על חוזה לשלוש שנים. בעונת 2020 היה מלך השערים של הקבוצה עם 12 שעירים ב-22 הופעות. למרות זאת בסיום השני החליט לבטל את החוזה והפך לשחקן חופשי. בפברואר 2021 חתם על חוזה בקבוצת לך פוזנן הפולנית.

==נבחרת==
יוהנסון מחזיק באזרחות כפולה, דבר שאפשר לו לשחק גם עבור איסלנד וגם עבור ארצות הברית. שיחק 10 משחקים במדי הנבחרת הצעירה של איסלנד. באוקטובר 2012 זומן לראשונה לסגל הנבחרת הבוגרת במסגרת מוקדמות מונדיאל 2014, אך לא שיחק עקב פציעה. במאי 2013 יורגן קלינסמן, מאמן נבחרת ארצות הברית, הצהיר כי הוא "שם עין" על השחקן. ב-13 באוגוסט אישרה פיפ"א את המעבר לנבחרת ארצות הברית. יום למחרת ערך את הופעת הבכורה במשחק ידידות מול נבחרת בוסניה והרצגובינה. ב-15 באוקטובר, במשחק האחרון במסגרת מוקדמות המונדיאל, מול נבחרת פנמה הבקיע את שער הבכורה שלו בדקה האחרונה של המשחק והבטיח את הניצחון בתוצאה 2-3.

==קישורים חיצוניים==

* 

==הערות שוליים==

קטגוריה:כדורגלנים איסלנדים
קטגוריה:כדורגלנים אמריקאים
קטגוריה:חלוצי כדורגל איסלנדים
קטגוריה:חלוצי כדורגל אמריקאים
קטגוריה:אלבמה: כדורגלנים
קטגוריה:כדורגלני אורהוס
קטגוריה:כדורגלני א.ז. אלקמאר
קטגוריה:כדורגלני ורדר ברמן
קטגוריה:כדורגלני המארבי
קטגוריה:כדורגלני לך פוזנן
קטגוריה:כדורגלני ואלור רייקיאוויק
קטגוריה:כדורגלני נבחרת ארצות הברית
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:אמריקאים שנולדו ב-1990
בית העלמין היהודי סבסטופול בבוקרשט

בית העלמין "סבסטופול" היה בית העלמין היהודי העתיק ביותר בבוקרשט ושימש להטמנת מתי שתי העדות היהודיות, אשכנזים וספרדים כאחד. בעת פירוקו, בשנת 1942 בית העלמין נמצא ברחוב סבסטופול 13 - 17.
בית העלמין סבסטופול בעת הפירוק, מאי 1942
== ההיסטוריה של בית העלמין ==
תאריך בנייתו המדויק של בית העלמין אינו ידוע. חוקרים תיארו בעבודות שונות מצבות שהוקמו בסוף המאה ה־17 ובתחילת המאה ה־18, ביניהן מצבתו של רבי מרדכי, בנו של רבי יהודה, שנפטר בי' בכסליו תעי"ו (6 בדצמבר 1715). <ref></ref>

בית העלמין נבנה במרחק של כ-4 קילומטר צפונית לעיר העתיקה של בוקרשט (אנ').

במאות ה־18 וה- 19 חלה התפתחות אורבאנית מואצת של העיר בכיוון צפון וכתוצאה מכך בית העלמין שהוקם מחוץ לעיר נמצא באמצע המאה ה־19 במרכז העיר, באזור יוקרתי של בתי מידות דוגמת בתיה של משפחת פיליפסקו. עד לבניית בתיה של משפחת פיליפסקו, בין השנים 1846 – 1852, המקום היה ידוע בשם "קברות היהודים " (Mormintele Ovreilor). לאחר מכן, לזמן קצר, בשם רחוב פיליפסקולוי, עד לשינוי שם הרחוב לסבסטופול לאחר מלחמת קרים (1853 – 1856).<ref></ref>

לאחר שינוי שם הרחוב כונה גם בית העלמין "בית העלמין סבסטופול".

בית העלמין נסגר בשנת 1864 במסגרת מדיניות מוצהרת של הוצאת כל בתי הקברות ממרכזי הערים.<ref></ref>

בעת סגירת בית העלמין היו בו 4,000 קברים, מתוכם כ- 2,500 היו שייכים לאנשים שנפטרו במגפת הדבר במאה ה-18 ובמאה ה-19 ונקברו בקבר משותף.

במקום בית עלמין זה נפתחו שני בתי עלמין חדשים, בית העלמין פילנתרופיה עבור האשכנזים ובית העלמין הספרדי ברחוב שרבאן וודה עבור קהילת הספרדים.

בישיבת מועצת הקבינט של ממשלת רומניה מיום 8 באוקטובר 1940 התקבלה החלטה לסלק את בתי העלמין היהודיים ממרכז בוקרשט. בישיבה זאת אמר המרשל יון אנטונסקו:

הוריה סימה, שהיה ראש התנועה הלגיונרית וסגנו של אנטונסקו, הסתייג מעט:

צעדים מעשיים לביצוע החלטה זאת ננקטו רק כעבור שנתיים. ב-11 במאי 1942 נחתם בין מרכז היהודים ברומניה, חברת קדישה בוקרשט, הקהילה היהודית בבוקרשט וקהילת היהודים הספרדים של בוקרשט לבין עיריית בוקרשט הסכם לוויתור מרצון על שטח בית העלמין, בו הארגונים היהודיים התחייבו למסור את השטח "נקי מעצמות, קברים ומצבות".

בעבודות עקירת העצים, פירוק המצבות והוצאת שרידי הגופות והעברתם לבתי העלמין היהודיים האחרים בעיר הועסקו גדודי עבודה יהודיים. <ref></ref>

שרידי המתים הועברו לשלושה בתי העלמין היהודיים האחרים בעיר. השרידים הלא מזוהים נקברו בקבר משותף. עבודת פירוק הקברים נפסקה לאחר הפיכת 23 באוגוסט 1944 ושינוי המשטר ברומניה - בשלב זה נותרו בבית העלמין רק 25 קברים שלמים.

== הנצחה ==
בין עובדי הכפייה שהועסקו בפירוק הקברים היה גם הצייר היהודי לאזר זין, שצייר 53 מצבות, כדי לשמר את אומנותם של בוני המצבות.

בבית העלמין היהודי ג'יורג'יולי הוקמה אנדרטה המורכבת מלוח זיכרון המספר את סיפורו של בית העלמין סבסטופול ורחבה בה מצבות שהובאו מבית העלמין בעת פירוקו.

מצבות שהובאו מבית העלמין סבסטופול לאחר פירוקו מוצגות באנדרטת השואה בבוקרשט <ref></ref> ובבית העלמין הספרדי של בוקרשט. בפרוזדור שבכניסה לבית הכנסת אחדות הקודש מוצגות שלוש מצבות מהשנים 1909 - 1906 עשויות עץ ומקושטות בחלקן העליון בעיטורים מגוונים.

== קישורים חיצוניים ==
* [http://acum.tv/articol/59079/ Cimitirul evreiesc din strada Sevastopol: distrus în Holocaustul din România] 

==הערות שוליים==

סבסטופול
קטגוריה:שואת יהודי רומניה
אלגוריתם קורי העכביש

אלגוריתם קורי העכביש (COBWEB) משמש עבור מערכת גדלה שבה קיימת היררכיה של קיבוץ קונספטואלי (conceptual clustering). שיטת קורי העכביש הומצאה על ידי פרופסור דאגלס. ה. פישר, אשר נכון לשנת 2017 עובד באוניברסיטת ואנדרבילט.

אלגוריתם קורי העכביש מארגן תצפיות באופן הדרגתי לתוך עץ מסווג (classification tree). כל צומת סיווג בעץ מייצג מחלקה אשר מאופיינת על ידי חישוב הסתברותי. החישוב ההסתברותי מסכם את ההתפלגויות המותנות בתכונות של האובייקטים המסווגים תחת אותה צומת. עץ מסווג זה יכול לשמש כדי לחזות תכונות חסרות או את המחלקה של אובייקט חדש.

ישנן ארבע פעולות בסיסיות שאלגוריתם קורי העכביש משתמש בהן כדי לבנות אשכולות מסווגים. כל תהליך שנבחר תלוי בקטגוריית השירות (Category of utility) של הסיווג, המושגת על ידי יישום אלגוריתם זה. תהלכי הביצוע הם:
* מיזוג שני צמתים: <br> החלפת שני צמתים בצומת חדש, אשר צומתי המשנה שלו הם איחוד של הצמתים המקוריים, אשר מסכם את ההתפלגויות המותנות בתכונות של כל האובייקטים המסווגים תחת אותם צמתים.
* פיצול צומת: צומת מפוצל על ידי החלפתו עם צומתי המשנה שלו.
* הוספת צומת חדש: נוצר צומת חדש המתאים לאובייקט אשר מוכנס לתוך העץ.
* העברת אובייקט למטה בסדר ההיררכי: קורא ביעילות את אלגוריתם קורי העכביש של האובייקט ואת עץ המשנה המושרש בתוך הצומת.

== אלגוריתם קורי העכביש ==
 <div style="direction: ltr;"> COBWEB(root, record):</div><div style="direction: ltr;"> Input: A COBWEB node root, an instance to insert record</div><div style="direction: ltr;"> if root has no children then</div><div style="direction: ltr;"> children := {copy(root)}</div><div style="direction: ltr;"> newcategory(record) \\ adds child with record’s feature values.</div><div style="direction: ltr;"> insert(record, root) \\ update root’s statistics</div><div style="direction: ltr;"> else</div><div style="direction: ltr;"> insert(record, root)</div><div style="direction: ltr;"> for child in root’s children do</div><div style="direction: ltr;"> calculate Category Utility for insert(record, child),</div><div style="direction: ltr;"> set best1, best2 children w. best CU.</div><div style="direction: ltr;"> end for</div><div style="direction: ltr;"> if newcategory(record) yields best CU then</div><div style="direction: ltr;"> newcategory(record)</div><div style="direction: ltr;"> else if merge(best1, best2) yields best CU then</div><div style="direction: ltr;"> merge(best1, best2)</div><div style="direction: ltr;"> COBWEB(root, record)</div><div style="direction: ltr;"> else if split(best1) yields best CU then</div><div style="direction: ltr;"> split(best1)</div><div style="direction: ltr;"> COBWEB(root, record)</div><div style="direction: ltr;"> else</div><div style="direction: ltr;"> COBWEB(best1, record)</div><div style="direction: ltr;"> end if</div><div style="direction: ltr;"> end</div>

== קישורים חיצוניים ==
* [https://github.com/cmaclell/concept_formation יישום של קורי עכביש] בשפת פייתון.

==הערות שוליים==

קטגוריה:בינה מלאכותית
קטגוריה:אלגוריתמים
לואיג'י מוסו

לואיג'י מוסו (באנגלית: Luigi Musso; 28 ביולי 1924 - 6 ביולי 1958) היה נהג מרוצים איטלקי שהתחרה עבור קבוצת פרארי באליפות הפורמולה 1. נודע בעיקר בשל היריבות העזה בינו ובין צמד חבריו לקבוצה מייק הות'ורן ופיטר קולינס. נהרג בתאונה שאירעה במהלך הגרנד פרי הצרפתי בעונת 1958.

==קריירה==
מוסו נולד ברומא והחל להתחרות במכוניות ספורט. ב-17 בינואר 1954 ערך את הופעת הבכורה שלו באליפות הפורמולה 1, כאשר התחרה עבור קבוצת מזארטי. במהלך השנה ניצח במרוץ הקופה אצ'רבו, מרוץ שלא נכלל בסבב האליפות. בסיום עונת 1955 עזב את מזארטי והצטרף לקבוצת פרארי.

בגרנד פרי ארגנטינה, המרוץ שפתח את עונת 1956, חלק ניצחון יחד עם חואן מנואל פנג'יו. תאונה במהלך מרוץ מכוניות ספורט בו השתתף במסלול הנורבורגרינג, גרמה לפציעתו, פציעה שהשביתה אותו מפעילות לאורך מרבית העונה. עונה לאחר מכן הצליח לסיים פעמיים ברציפות במקום השני (גרנד פרי צרפת ובריטניה), את העונה כולה סיים כשהוא מדורג במקום השלישי.

את עונת 1958 פתח עם שני מרוצים בהם סיים במקום השני. ב-6 ביולי, במהלך הגרנד פרי הצרפתי, היה מוסו במקום השני אחרי מייק הות'ורן. בהקפה העשירית של המסלול הועף רכבו מהמסלול, פגע בתעלה בצידי הדרך והתהפך באוויר. מוסו הובהל לבית החולים, בו מת מפצעיו מאוחר יותר באותו היום.

מספר שנים לאחר התאונה, טענה פיאמה ברסקי, מי שהייתה ארוסתו של מוסו בזמן מותו, כי היריבות העזה בינו ובין צמד חבריו לקבוצה מייק הות'ורן ופיטר קולינס הובילה את השלושה לקחת סיכונים מיותרים ובסופו של דבר הייתה הסיבה למותו.

==קישורים חיצוניים==

* 

קטגוריה:נהגי קבוצת פרארי
קטגוריה:נהגי מכוניות מרוץ איטלקים
קטגוריה:נהגי מכוניות מרוץ שנהרגו על המסלול
קטגוריה:איטלקים שנולדו ב-1924
קטגוריה:איטלקים שנפטרו ב-1958
משה רואס

משה רואס (נולד ב-4 בספטמבר 1981) הוא אמן ומעצב ישראלי זוכה פרסים, העוסק בין השאר ברישום, הדפס, מיצב ואובייקטים בטקסטיל ובמתכת. הוא הציג תערוכות בגלריות ובמוזיאונים בהולנד, בגרמניה, בפולין, בארצות הברית, בדרום קוריאה ובישראל. בכלל אלו נמצאים מוזיאון תל אביב לאמנות, מוזיאון ארץ ישראל, סדנת ההדפס ירושלים ובית האמנים תל אביב.

רבות מעבודותיו נוצרות בתהליכים של פירוק והרכבה, ועוסקות בהתכלות, בחיים ומוות ובזמן. רואס מתגורר בקיבוץ פלמחים ויוצר ומלמד הדפס בתל אביב וגבעת חביבה.

==ביוגרפיה==
רואס נולד בצפת וגדל בכרמיאל. למד עיצוב טקסטיל בשנקר - בית ספר גבוה להנדסה ולעיצוב, שם סיים את לימודיו ב-2008. בשנת 2009 זכה בפרס בתחרות המעצבים הצעירים Talente במינכן ובציון לשבח בתחרות אומנות בינלאומית בצ'אונג'ו, דרום קוריאה. ב-2014 זכה בפרס העיצוב מטעם משרד התרבות והספורט וכן במלגת אמן אורח בסדנת ההדפס ירושלים. ב-2016 החל לימודי המשך באמנות במדרשה לאמנות במכללת בית ברל. בנוסף למד הדפס בוונציה ובפורטלנד שבמיין.

==תערוכות==
===תערוכות יחיד ===
* והזוכים הם: פרסי משרד התרבות והספורט לאמנות ועיצוב, מוזיאון תל אביב, 2014, אוצרות: מאיה ויניצקי ונועה רוזנברג
* התרה, גלריה פריסקופ, 2013, אוצרת: אירנה גורדון

===תערוכות קבוצתיות ===

* תרגילי גמישות, גלריית המדרשה הירקון 19, תל אביב, 2018. אוצרת: נוגה דוידסון
* מצבי קיצון - נייר ישראלי, מוזיאון ארץ ישראל, תל אביב, 2017. אוצרת: ענת גטניו
* Poland/Israel המוזיאון לאמנות עכשווית, קרקוב, פולין, 2017. אוצרות: מעין שלף ואגניישקה סכר בשיתוף מירי סגל
* פיסול: אלגוריות של ההווה, בית האמנים תל אביב, 2016, אוצרת: אירנה גורדון
* אותם השמים אותה האדמה, גלריה Pulchri, האג, הולנד, 2015, אוצר: אורי צייג
* אותם השמים אותה האדמה, גלריה Ljgalerie, אמסטרדם, הולנד, 2015, אוצר: אורי צייג
* מוזיאון העיצוב בבית האמנים, בית האמנים תל אביב, 2014, אוצר: יובל סער
* ארוגים בתודעה – הביאנלה לטקסטיל, מוזיאון ארץ ישראל, 2014, אוצרת: אירנה גורדון
* רשמים – הבינאלה החמישית לרישום, ירושלים, 2013, אוצרת: טל יחס
* עיצוב טרי 2013, יריד עיצוב, תל אביב
* International Contemporary Furniture Fair – ICFF, ניו יורק, 2013
* הבינאלה הבינלאומית לקראפט, פולין, 2013
* טקסטיל לירי, גלריה פריסקופ, 2012, אוצרת: אילה רז
* Expo 2012, יאוסו, דרום קוריאה
* צבע טרי 2012, יריד אמנות, תל אביב
* Pass it Over, גלריה החווה, חולון, 2011
* חם – חדשנות בעיצוב, גלריית מיטשל, שנקר, רמת גן, 2009, אוצר: פרופ' ירום ורדימון
* The 6th Cheongju International Craft Competition, דרום קוריאה, 2009
* Talente 2009, תערוכה בינלאומית למעצבים צעירים, מינכן, גרמניה

==קישורים חיצוניים==
* 
* [https://jerusalemprintworkshop.org/artists/%d7%a8%d7%95%d7%90%d7%a1-%d7%9e%d7%a9%d7%94/ משה רואס] באתר סדנת ההדפס ירושלים
* 
* [https://www.youtube.com/watch?v=8I1c3cSmeVc האוצרת אירנה גורדון על עבודתו של משה רואס], ערוץ היוטיוב של מוזיאון ארץ ישראל, 30 במרץ 2014
* [https://www.youtube.com/watch?v=To51XHjYWrQ ריאיון עם משה רואס] בתוכנית הטלוויזיה לונדון את קירשנבאום מתוך ערוץ היוטיוב של המדרשה לאמנות, 4 ביוני 2018

==הערות שוליים==

קטגוריה:בוגרי תיכון אורט כרמים (כרמיאל)
קטגוריה:בוגרי מכללת שנקר
קטגוריה:אמנים ישראלים
קטגוריה:מעצבים ישראלים
קטגוריה:אמני הדפס ישראלים
קטגוריה:בוגרי המדרשה לאמנות
קטגוריה:פלמחים: אישים
קטגוריה:ישראלים שנולדו ב-1981
ידידנו המשותף (מיני-סדרה, 1998)

ידידנו המשותף (באנגלית: Our Mutual Friend) היא מיני-סדרה בריטית המבוססת על הרומן "ידידנו המשותף" מאת צ'ארלס דיקנס שנכתב ופורסם בשנים 1864 ו-1865. הסדרה שודרה לראשונה ב-1998.

==צוות השחקנים==
* אנה פריל – בלה וילפר
* סטיבן מקינטוש – ג'ון הרמון
* קילי הוז – ליזי הקסם
* פול מקגאן – יוג'ין רייבורן
* פיטר ווהן – מר בופין
* דייוויד מוריסי – בראדלי הדסטון
* דומיניק מפהאם – מורטימר לייטווד
* דייוויד בראדלי – רוג' ריידרהוד
* קנת קרנהאם – סילאס וג
* טימותי ספול – מר וינוס
* פאם פריס – גברת בופין
* קייטי מרפי – ג'ני רן
* דון מקיצ'ן – סופרוניה לאמל
* אנתוני קאלף – אלפרד לאמל
* מרטין הנקוק – סלופי
* עדנה דורה – בטי היגדן
* מרגרט טייזאק – ליידי טיפינס
* פיטר וייט - מר וילפר

==הפקה==
ספינת הקיטור "קינגסוור קאסל" שימשה לצילומי הסדרה. אתר הצילומים של הסצנה נערך בנהר מדווי סמוך למעגן הספינות במספנה ההיסטורית של צ'טהאם . הרחובות של בית המחסה צולמו גם במספנה בצ'טהאם.

==פרסים==
;זכייה
* 1999: פרס האקדמיה הבריטית לאומנויות הקולנוע והטלוויזיה עבור העיצוב הטוב ביותר, המיני-סדרה הטובה ביותר, הסאונד הטוב ביותר, האיפור הטוב ביותר.

;מועמדות
* פרס Broadcasting Press Guild עבור השחקן הטוב ביותר, הדרמה הטובה ביותר.

==קישורים חיצוניים==

==הערות שוליים==

קטגוריה:סרטים לפי ספרי צ'ארלס דיקנס
קטגוריה:סדרות טלוויזיה בריטיות שעלו לשידור בשנות ה-1990
פטיש פעמון

פטיש פעמון / שימל
פטיש פעמון (בגרמנית: Glocke und Hammer), או שימל (סוס לבן) הוא משחק קוביות, שהיה נפוץ במרכז אירופה משנת 1850, בעיקר בקרב האוכלוסייה היהודית דוברת הגרמנית. מקובל היה לשחק את המשחק בחנוכה. המשחק הוא כנראה המצאה גרמנית, וישנה טענה שממציא של המשחק הוא סוחר האמנות היינריך פרידריך מילר (1779–1848). אחרי שנת 1945 המשחק נעלם כמעט לגמרי, והמהדורה אחרונה שלו שווקה ב-1974.

== חוקי המשחק ==
פטיש פעמון הוא משחק לשני אנשים או יותר, מתאים בעיקר לשלושה עד חמישה שחקנים.

=== כלי המשחק ===
למשחק שמונה קוביות משחק, חמישה קלפים, כסף משחק או מטבעות בכמות מספקת, פטיש לכרוז, וקופה.

==== הקוביות ====
המשחק מכיל שמונה קוביות כאשר כל הפאות חלקות, למעט פאה אחת של הקוביה המכילה את המספרים מ1 עד 6 ועוד שתי קוביות: קובייה אחת שמצויר על פאה אחת שלה פטיש, וקוביה שנייה שמצויר עליה פעמון.

==== הקלפים ====
המשחק מכיל חמישה קלפים:
* פטיש
* פעמון
* פטיש ופעמון
* שימל (סוס לבן)
* פונדק (או בית מסחר)

=== שלבי המשחק ===
==== שלב א: מכירה פומבית ====
מערבבים את הקלפים הפוך, הכרוז מתחיל במכירה פומבית של הקלפים, כל שחקן יכול להתמודד לפי הכסף שיש לו. שחקן יכול לרכוש אחד או יותר כרטיסים או שלא לרכוש בכלל. המכרז מתקיים בשיטת מכירה אנגלית מבלי שהשחקן יודע מה מכיל הקלף שנמכר. לפי גרסה אחרת המכירה היא פומבית והשחקנים מתחרים על קלפים גלויים. בסיום המכרז כל שחקן משלם את הערך שהוא רכש לקופה ומקבל את הקלפים.

====שלב ב: לפני פתיחת הפונדק====
השחקן שרכש את קלף השימל מתחיל את המשחק ולאחריו בכיוון השעון, כל שחקן בתורו זורק את כל שמונה הקוביות:

1. אם יצא ריק בכל הקוביות, השחקן מעביר מטבע לשחקן שמחזיק בקלף השימל.
2. אם יוצא ריק לשחקן שמחזיק את קלף ה"שימל" - כל שחקן מעביר לו מטבע אחד.
3. אם יצא מספר (ללא פטיש או פעמון) השחקן מקבל מהקופה מטבעות במספר שיצא.
4. אם יצא פטיש אזי השחקן שמחזיק את הקלף פטיש מקבל את הערך או נותן את המטבע לשימל, וכן אם יצא פעמון. 5. אם יצא גם הפטיש וגם הפעמון - השחקן שמחזיק את הקלף פטיש ופעמון מקבל את הערך.

====שלב ג: פתיחת הפונדק====
לאחר מספר סיבובים הקופה מתחילה להתרוקן. כאשר סכום הקוביות שהוטלו גבוה יותר מהסכום שקיים בקופה, המשחק עובר לשלב השלישי (מכריזים: "הפונדק/בית המסחר נפתח").
מאותו רגע מי שמקבל מטבעות במקרה שריק הוא הפונדק (או בית המסחר) ולא השימל. 
כמו כן, מתוך כל סכום שיוצא בקוביות יש להפחית את הסכום של הקופה והשחקן צריך לשלם את ההפרש לבעל הפונדק. לדוגמה אם נשאר בקופה שלוש מטבעות  והקוביות מראות על חמש יש לשלם לבעל הפונדק שתי מטבעות (5-3=2)

ברגע שיוצא הסכום המדויק שיש בקופה המשחק מסתיים (מכריזים: "הפונדק/בית המסחר נשרף").

המנצח הוא מי שיש לו הכי הרבה מטבעות בסיום המשחק.

==קישורים חיצוניים==
* [https://www.museum.de/news-article/glocke-und-hammer-spiel-aus-unserer-sammlung פעמון ופטיש], באוספי מוזיאון הצעצועים בשטיינהודה, באתר המוזיאונים הגרמני 

==הערות שוליים==

קטגוריה:הימורים
קטגוריה:משחקי קובייה
קטגוריה:חנוכה
שרשיר אדום-מקור

Anas erythrorhyncha
שרשיר אדום-מקור (שם מדעי: Anas Erythrorhyncha) הוא מין של ברווז השייך לסדרת האווזאים מאפריקה הדרומית והמזרחית, ברווז זה לא נודד, אבל יעוף מרחקים גדולים כדי להגיע למקורות מים. הוא מאוד חברותי, חוץ מבתקופת עונת רבייתו, וחי בלהקות גדולות.

== תיאור ==
השרשיר אדום-המקור מתאפיין בצבעו הצהבהב-אדום, בכיפה ועורף כהים המנוגדים לפנים הבהירים ובמקור אדום בוהק. הלבוש הכללי חום מפוספס ובשעת תעופה נחשפות אברות אמה צהבהבות-חומות המעוטרות בפס שחור החוצה אותן. גודלו 43–48 ס"מ, ומשקלו 345–955 גרם.

== תפוצה ואקולוגיה ==
שטח התפוצה של השרשיר אדום-המקור משתרע על פני דרום אפריקה ומזרח היבשת צפונה עד לקרן אפריקה וסודאן ומצוי גם במדגסקר. השרשירים אדומי-המקור פעילים בעיקר בשעות בין הערביים והלילה, בחיפושם אחר חסרי חוליות וחומר צמחי. הם מצויים במקומות חיות לחים המציעים מים מתוקים, רדודים עם שפע צמחייה. בריכות עונתיות, למשל, חביבות עליהם במיוחד.

בישראל הוא נחשב למין מזדמן נדיר ביותר, עם רק 3 תצפיות לאורך ההיסטוריה.

== תזונה ==
זרעים, פירות, דגנים, שורשים וחלקי צמח של צמחי מים, עשבים ורכיכות.

== קישורים חיצוניים ==

* [http://www.birds.org.il/he/species-page.aspx?speciesId=23 שרשיר אדום-מקור], באתר הצפרות הישראלי
* [http://www.birdsbase.com/bbis_test/heb/spec.jsp?id=35 שרשיר אדום-מקור], במאגר המידע הלאומי לציפורי ישראל

==הערות שוליים==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:ברווזים מצויים
קטגוריה:ארץ ישראל: אווזאים
קטגוריה:אריתריאה: עופות
קטגוריה:מוזמביק: עופות
בלוודר (ורשה)

ארמון בלוודר (פולנית: Pałac Belwederski) הוא ארמון הממוקם בוורשה ליד פארק לזינסקי. הארמון תוכנן על ידי יעקוב קוביצקי, אדריכל פולני נודע שפעל בסוף המאה ה-18 ראשית המאה ה-19. הארמון שימש כמקום מושבם הרשמי של נשיאי פולין, המושל הכללי של הגנרלגוברנמן, גם היום הארמון משמש כאחד ממקומות משכנם של נשיאי פולין.

==היסטוריה==
הארמון הראשון נבנה עוד ב-1662 על ידי קרישטוף פציי בשביל אשתו, ב-1764 המלון עבר לבעלותו של אחרון מלכי פולין סטניסלאב פוניאטובסקי. ב-1798 הארמון שוב החליף בעלים וב-1818 הוא נמכר לשלטון הרוסי ובהוראת הממשלה המבנה נהרס.

המבנה הנוכחי תוכנן ונבנה על ידי יעקוב קוביצקי בהוראת ומימון השלטון הרוסי. בארמון התגורר קונסטנטין פאבלוביץ', הנסיך הגדול של רוסיה. בשנת 1830 כאשר פרץ המרד הפולני לתוך הארמון פרצה קבוצת מורדים שתכננה להתנקש בחייו של הנסיך, אך דבר ההתנקשות נודע לו והוא הצליח להימלט. יותר מאוחר הארמון שימש למגוריו של האימפרטור הרוסי בזמן שהותו בוורשה.

עם קבלתה של פולין את עצמאותה הפך בלוודר למקום מושבו הרשמי של נשיא פולין יוזף פילסודסקי, כאן הוא גם נפטר ב-1935. בזמן הכיבוש הנאצי של פולין הארמון היה מקום מושבו של הנס פרנק, לאחר המלחמה ועד 1952 זה היה מקום מושבו של בולסלאב ביירוט. כיום משמש הארמון בתור אחד ממקומות הישיבה של נשיא פולין.

==קישורים חיצוניים==

* [http://www.president.pl/en/presidential-residences/belweder/ על בלוודר באתר הרשמי של נשיא פולין]

קטגוריה:ורשה: מבנים
עונת 1984/1985 בבונדסליגה

עונת 1984/1985 הייתה העונה ה-22 של הבונדסליגה, שהיא הליגה הגרמנית הבכירה בכדורגל. העונה החלה ב-24 באוגוסט 1984 והסתיימה ב-8 ביוני 1985. 

שאלקה 04 וקרלסרוהה עלו מהליגה השנייה.

באיירן מינכן זכתה בתואר האליפות בפעם השביעית בתולדות המועדון. 

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. 

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

איינטרכט בראונשוויג וקרלסרוהה ירדו לבונדסליגה השנייה. ארמיניה בילפלד שיחקה בצמד משחקי מבחן נגד פ.צ. זארבריקן, וירדה ליגה.

==כדורגלנים מצטיינים==
קלאוס אלופס (פ.צ. קלן) שכבש 26 שערים זכה בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.
| באיירן מינכן (אלופה)
|34
|21
|8
|5
|79
|38
|41
|50||העפלה לגביע אירופה לאלופות
|- style="background:#97DEFF;"
| 2.
| ורדר ברמן
|34
|18
|10
|6
|87
|51
|36
|46||העפלה לגביע אופ"א
|- style="background:#97DEFF;"
| 3.
| פ.צ. קלן
|34
|18
|4
|12
|69
|66
|3
|40||העפלה לגביע אופ"א
|- style="background:#97DEFF;"
| 4.
| בורוסיה מנשנגלדבך
|34
|15
|9
|10
|77
|53
|24
|39||העפלה לגביע אופ"א
|- style="background:#97DEFF;"
| 5.
| המבורג
|34
|14
|9
|11
|58
|49
|9
|37||העפלה לגביע אופ"א
|- 
| 6.
| וולדהוף מנהיים
|34
|13
|11
|10
|47
|50
|3-
|37
|- style="background:#FFFF75;"
| 7.
| באייר אורדינגן
|34
|14
|8
|12
|57
|52
|5
|36||זכייה בגביע הגרמניהעפלה לגביע מחזיקות הגביע
|- 
| 8.
| שאלקה 04
|34
|13
|8
|13
|63
|62
|1
|34
|- 
| 9.
| בוכום
|34
|12
|10
|12
|52
|54
|2-
|34
|- 
| 10.
| שטוטגרט
|34
|14
|5
|15
|79
|59
|20
|33
|- 
| 11.
| פ.צ. קייזרסלאוטרן
|34
|11
|11
|12
|56
|60
|4-
|33
|- 
| 12.
| איינטרכט פרנקפורט
|34
|10
|12
|12
|62
|67
|5-
|32
|- 
| 13.
| באייר לברקוזן
|34
|9
|13
|12
|52
|54
|2-
|31
|- 
| 14.
| בורוסיה דורטמונד
|34
|13
|4
|17
|51
|65
|14-
|30
|- 
| 15.
| פורטונה דיסלדורף
|34
|10
|9
|15
|53
|66
|13-
|29
|- style="background:#FFCCCC;"
| 16.
| ארמיניה בילפלד 
|34
|8
|13
|13
|46
|61
|15-
|29||משחקי מבחן, ירדה הליגה
|- style="background:#FF8888;"
| 17.
| קרלסרוהה 
|34
|5
|12
|17
|47
|88
|41-
|22||rowspan=2 align=right|ירדו ליגה
|- style="background:#FF8888;"
| 18.
| איינטרכט בראונשווייג 
|34
|9
|2
|23
|39
|79
|40-
|20
|}

==קישורים חיצוניים==
* [http://www.rsssf.com/tablesd/duit85.html נתונים מפורטים מאתר rsssf]
* [http://www.bdfutbol.com/en/t/tger1984-85.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-1985
קטגוריה:תחרויות כדורגל ב-1984
F1 DKW

דגם F1 DKW 
דגם F1 DKW 
דגם F1 DKW, קבריולה, שנת 1931, מבט לתא הנהג 
דגם F1 DKW, קבריולה, שנת 1931 
F1 DKW היא מכונית משפחתית קומפקטית אשר יוצרה על ידי חברת DKW הגרמנית בין השנים 1931–1932. יוצרו כ-4,000 יחידות שהיוו 8% מכלי הרכב הממונעים שנמכרו בגרמניה בשנים 1931–1932.

ה-F1 DKW הוצג לראשונה בתערוכת הרכב בברלין בפברואר 1931 (מנוע 494 סמ"ק), כשגוף הרכב עשוי מפלדה, בניגוד לרכבים שיוצרו בתקופה, כשגוף הרכב היה עשוי מעץ.

==דגמים==

* דו מושבי סדאן
* 4 מושבי סדאן
* רודסטר

== מפרט טכני ומידות==

* גוף הרכב עשוי פלדה
* מנוע הנעה קדמית, 2 צילינדרים 584 סמ"ק, 2 בוכנות, המפתח 11 כ"ס
* תמסורת ידנית - 3 מהירויות
* אורך הרכב - 3,400 מ"מ - בדגם 4 מושבי
* אורך הרכב - 3,100 מ"מ - בדגם דו מושבי 
* רוחב - 1,300 מ"מ
* גובה - 1,375 מ"מ
* בסיס גלגלים - 2,400 מ"מ - בדגם 4 מושבי
* בסיס גלגלים - 2,100 מ"מ - בדגם דו מושבי
* משקל - דגם דו מושבי קבריולה (רודסטר) - 450 ק"ג
* מכל דלק בדגם הרודסטר - 25 ליטר

== F1 DKW על בול שהונפק בגרמניה==

בשנת 1982 הופיעה המכונית F1 DKW על בול, שהונפק בגרמניה, (דגם דו מושבי). דגם F1 DKW

==ראו גם==
* F4 DKW
* F7 DKW
* DKW מונזה
* F89 DKW
* F11 DKW / DKW F12
* DKW ג'וניור
* F102 DKW
* אאודי

== קישורים חיצוניים ==

קטגוריה:מכוניות משפחתיות
קטגוריה:דגמי מכוניות שהושקו ב-1931
קטגוריה:רכבי DKW
קטגוריה:כלי רכב גרמניים
ווקסהול 10

ווקסהול 10, 4 דלתות, שנת 1938 
ווקסהול 10
ווקסהול 10
ווקסהול 10 היא מכונית משפחתית, קטנה שהושקה על ידי יצרנית הרכב ווקסהול מוטורס הבריטית, מבית ג'נרל מוטורס בשנת 1937. הווקסהול 10 יוצרה בין השנים 1937–1940 ובתום מלחמת העולם השנייה בין השנים 1946–1947.

בתקופת מלחמת העולם השנייה ייצורה של הווקסהול 10 הופסק. 

הדגם התחרה ב-"מוריס 10" וב-"פורד 10".

==דגמים ==
* דגם 4 דלתות
* דגם 2 דלתות קופה
* דגם 2 דלתות רודסטר (קבריולה)

==מפרט טכני ומידות==

* מנוע קדמי 1,203 סמ"ק המפתח 25.4 כ"ס (1937-1940)
* מנוע קדמי 1.203 סמ"ק המפתח 23.5 כ"ס (1946-1947)
* אורך הרכב - 3,950 מ"מ (1937-1940)
* אורך הרכב - 4,039 מ"מ (1946-1947)
* רוחב - 1,549 מ"מ
* גובה - 1,914 מ"מ
* בסיס גלגלים - 2,388 מ"מ (1937-1940)
* בסיס גלגלים - 2,483 מ"מ (1946-1947)

==ראו גם==
* ווקסהול 12
* ווקסהול 14
* ווקסהול ויוה
* ווקסהול ויקטור
* ווקסהול קרסטה
* ווקסהול מוטורס

==לקריאה נוספת==

* [https://www.youtube.com/watch?v=m7709N7dC8g ווקסהול 10 ] (0:24), יו-טיוב

== קישורים חיצוניים ==

קטגוריה:דגמי מכוניות שהושקו ב-1937
קטגוריה:מכוניות משפחתיות
10
קטגוריה:מכוניות בריטיות
ווקסהול 12

ווקסהול 12 (אנגלית: Vauxhall 12) מכונית משפחתית מתוצרת יצרנית הרכב ווקסהול מוטורס הבריטית, מבית ג'נרל מוטורס.

ווקסהול 12 הוצגה לראשונה בתערוכת המכוניות הבריטית בשנת 1933. המכונית יוצרה בין השנים 1933–1938.

בשנת 1938 עוצב הדגם מחדש.

==דגמים==
* 4 דלתות סלון (3 חלונות בכל צד)
* 4 דלתות סלון דה-לוקס
* 2 דלתות - עם הזזת הגג
==מפרט טכני==
* מנוע 6 צילינדרים, 1,531 סמ"ק המפתח 12.08 כ"ס ו- 14 כ"ס
* בשנת 1938 : מנוע 4 צילינדרים, 1,442 סמ"ק המפתח 11.98 כ"ס
* תמסורת ידנית - 4 מהירויות
* מתלה קדמי עצמאי
== תמונות ==
<gallery mode="packed" heights="140">
קובץ:Vauxhall 12 Light Six (1935) (21176395108).jpg | "ווקסהול 12", שנת 1935 
קובץ:Vauxhall 12 7999137498.jpg | "ווקסהול 12", שנת 1933 
קובץ:Vauxhall sedan regd June 1939.JPG | "ווקסהול 12", שנת 1939 
</gallery>

==ראו גם==
* ווקסהול 10
* ווקסהול 14
* ווקסהול 23-60
* ווקסהול ויוה
* ווקסהול ויקטור
* ווקסהול קרסטה
* ווקסהול מוטורס

== קישורים חיצוניים ==

* [https://www.youtube.com/watch?v=YfPozEXD5rA ווקסהול 12] (4:12 דקות), יוטיוב
* [https://www.youtube.com/watch?v=fwwkyD2s97Q שיפוץ מנוע ווקסהול 12] (1:44 דקות), יוטיוב

קטגוריה:דגמי מכוניות שהושקו ב-1933
קטגוריה:מכוניות משפחתיות
12
קטגוריה:מכוניות בריטיות
סנואו היל (אי)

סנואו היל (אנגלית: Snow Hill Island) הוא אי מושלג כמעט כולו, באורך 33 ק"מ וברוחב 12 ק"מ, סמוך לחוף המזרחי של חצי האי האנטארקטי. מצפון-מזרח מפריד בינו לבין האי רוס מצר האדמירליות. זהו אחד ממספר איים הסובבים את חצי האי הידוע בשם ארץ גרהאם, הקרוב לדרום אמריקה יותר מכל חלק אחר של יבשת אנטארקטיקה.

== היסטוריה ==
את האי גילתה ב-6 בינואר 1843 משלחת בריטית בראשות ג'יימס קלארק רוס, שכיון שלא היה בטוח מה הקשר שלו עם היבשה, קרא לו "סנואו היל" ("גבעה מושלגת"), משום שחיפוי השלג שלו עמד בניגוד לאדמה החשופה של האי סיימור הסמוך. את עובדת היותו אי נפרד קבעה בשנת 1902 המשלחת השוודית לאנטארקטיקה בראשות אוטו נורדנשלד, שעשתה שם את עונות החורף של 1901, 1902 ו-1903 אחרי שאונייתה אנטארקטיק נלכדה בקרח הים. האי שימש למשלחת כבסיס לחקר האיים השכנים וחוף נורדנשלד של חצי האי האנטארקטי.

=== אתר היסטורי ===
בית נורדנשלד, צילום משנת 1902
צריף העץ שהקימה הקבוצה העיקרית של המשלחת השוודית בפברואר 1902, הידוע גם בשם "בית נורדנשלד" הוכרז כאתר היסטורי או מונומנט (HSM 38), בעקבות הצעה שהגישו ארגנטינה והממלכה המאוחדת להאספה המייעצת לברכית האנטארקטית.

== אזור צפרות חשוב ==
אתר בקצה הדרום-מערבי של האי, המקיף 263 הקטאר של קרח ים סמוך לחוף, הוכר כאזור צפרות חשוב (IBA) על ידי האיגוד הבינלאומי לצפרות, משום שהוא מאכלס מושבת קינון של כ-4000 זוגות של פינגווינים קיסריים. זו אחת משתי מושבות יחידות מסוג זה על יבשה באזור חצי האי האנטארקטי; המושבה השנייה נמצאת באיי דיון.

== לקריאה נוספת ==
<div class="mw-content-ltr">

* Antarctica. Sydney: Reader's Digest, 1985, pp. 152–159..
* Child, Jack. Antarctica and South American Geopolitics: Frozen Lebensraum. New York: Praeger Publishers, 1988, pp. 69, 72.
* Lonely Planet, Antarctica: a Lonely Planet Travel Survival Kit, Oakland, CA: Lonely Planet Publications, 1996, 307.
* Stewart, Andrew, Antarctica: An Encyclopedia. London: McFarland and Co., 1990 (2 volumes), p 931.
* Bernard Stonehouse, Encyclopedia of Antarctica and the Southern Oceans, John Wiley and Sons, 2002. 
* U.S. National Science Foundation, Geographic Names of the Antarctic, Fred G. Alberts, ed. Washington: NSF, 1980.
</div>

== קישורים חיצוניים ==

==הערות שוליים==

קטגוריה:אנטארקטיקה: איים
קטגוריה:העידן ההרואי של חקר אנטארקטיקה
ווקסהול 14

ווקסהול 14
ווקסהול 14, קבריולה, שנת 1937
ווקסהול 14, 2 מושבים, קופה, שנת 1933
ווקסהול 14
ווקסהול 14 היא מכונית סלון, בעלת מנוע 6 צילינדרים, מתוצרת יצרנית הרכב ווקסהול מוטורס הבריטית, מבית ג'נרל מוטורס, אשר יוצרה בין השנים 1933–1948.

יוצרו 45,493 יחידות, מתוכן 30,511 יחידות לאחר מלחמת העולם השנייה.

בנוסף לייצור הדגם בבריטניה, ה"ווקסהול 14" יוצרה והורכבה באוסטרליה.

==דגמים==

* 4 דלתות סלון (3 חלונות בכל צד)
* 2 דלתות קופה
* 2 דלתות קופה (2 מושבים)
* 2 דלתות - רודסטר (קבריולה)
* 4 דלתות - רודסטר (קבריולה)

==מפרט טכני==

* מנוע 6 צילינדרים, 1,781 סמ"ק, המפתח 14 כ"ס 
* תמסורת ידנית - 3 מהירויות
* תמסורת ידנית - 4 מהירויות
* מתלה קדמי עצמאי

==ראו גם==

* ווקסהול 10
* ווקסהול 12
* ווקסהול 14-40 
* ווקסהול ויוה
* ווקסהול ויקטור
* ווקסהול קרסטה
* ווקסהול מוטורס

==לקריאה נוספת==
* [https://www.youtube.com/watch?v=tTKgVyaZKVg ווקסהול 14] (2:51 דקות), יו-טיוב

== קישורים חיצוניים ==

קטגוריה:דגמי מכוניות שהושקו ב-1933
קטגוריה:מכוניות סלון
14
קטגוריה:מכוניות בריטיות
קטגוריה:כלי רכב המיוצרים באוסטרליה